
Ἡ θέση του Βυζαντίου στον χώρο το «καταδίκασε» σε ρόλο πρωταγωνιστή της παγκόσμιας 
ιστορίας. Ανεξάρτητα από την αυξοµείωση των εδαφών του (ειδικά µετά την οριστική απώλεια της 
δύσης και του νότου τον 7ο αιώνα), το Βυζάντιο, ὡς διάδοχος της Ρώμης, βρέθηκε να αγκαλιάζει 
ακριβώς τον ομφαλό της Παγκόσμιας Νήσου (το όλον της Ευρασίας και της Αφρικής)., ξεκινώντας 
από τη νότια Ιταλία και την Ελλάδα και καταλήγοντας στον Εύξεινο Πόντο, τα αρμενικά υψίπεδα 
και την Αίγυπτο. Ἡ περιοχή αυτή. μήτρα του ελληνικού-ελληνιστικού κόσμου, υπήρξε για χιλιετίες 
σταυροδρόμι εισβολών και μεταναστεύσεων, ὁδραστήριων χερσαίων και θαλάσσιων οδών, ραγδαίας 
αγροτικής και αστικής ανάπτυξης, πολιτιστικών ανταλλαγών και θρησκευτικών κοσμµογονιών. 
Αναφερόμενος σε αυτήν την διαχρονική ελληνική γεωγραφία, ο Γ. Καραμπελιάς γράφει: «Α1πότι, αν 
ή γεωγραφία, ούτως ή άλλως, συνιστά σημαντικό Ιστορικό παράγοντα, στην περίπτωση του ελληνικού 
χώρου καθίσταται καθοριστικός -καθώς είναι ανοικτός προς όλα τα σηµεία καὶ περιστοιχίξεται από 
μεγάλους γεωγραφικούς όγκους και πολιτιστικές ενότητες. Σε εποχές ισχύος, διευκολύνει τή 
δημιουργική αναχώνευση ρευμάτων και επιδράσεων, ακόµη καὶ κατακτήσεων, π.χ. τής Ρωμαϊκής -- 
φαινόμενο που θα επαναληφθεί πολλές φορές μέχρι τους μέσους βυζαντινούς χρόνους -- ενώ αντίθετα, 
σε εποχές εζασθένησης, ὃεν συγχωρεί καμιά ανάπαυλα και δεν επιτρέπει καμία "ανάσα”». 


Πέρα από τα δικά του εδάφη, το Βυζάντιο επηρέαζε σημαντικές όµορες περιφέρειες, όπως η Μέση 
Ανατολή, ο Καύκασος, η παρευξείνιος στέπα και η Ιταλία. Ειδικότερα κατά την περίοδο της 
μεγάλης ακμής της Μακεδονικής δυναστείας, η βυζαντινή εδαφική επικράτεια αλλά και η έξω αυτής 
επιρροή και ακτινοβολία επεκτείνονταν σε τεράστια έκταση, γεγονός που έχει χαρακτηριστεί ως µία 
µορφή «ενοποίησης τους ευρασιατικού χώρου». Αυτοί οι «ευρείς γεωπολιτικοί ορίζοντες» το 
καθιστούσαν μείζονα πολιτικοοικονοµική και πολιτισμική δύναμη, αλλά είχαν ὡς τίµηµα την 
προσέλκυση του ενδιαφέροντος ανταγωνιστών από όλα τα σηµεία του ορίζοντα. 


Εδώ θα πρέπει να σημειωθεί ότι την βυζαντινή εποχή δεν υπήρχε η σύγχρονη έννοια του απολύτως 
ακριβούς συνόρου και της ολοκληρωτικής κρατικής κυριαρχίας εντός αυτού -ή της πλήρους 
απουσίας αυτής εκτός. Η Ε. ΡαΐίΙαρεαη τονίζει: «Γενικά τα σύνορα κατά τον Μεσαίωνα ὃεν έχουν 
σχέση µε τήν οικεία σε εμάς γραμμική και αναγνωρισμένη χάραζη, ακόµα δε λιγότερο όσον αφορά τον 
αυτοκρατορικό χώρο... Να προσθέσουμε ὁτι ἡ ελληνική εκδοχή τής αυτοκρατορίας υπερβαίνει τα 
εδαφικά όρια όπως τα αντιλαμβανόμαστε σήµερα και ορίζει µιαν υπερεπικράτεια εντός της οποίας 
αναγνωρίζεται ως οργανωτική πολιτική αρχή. ΕΒΗ απονομή τίτλων, η κοπή νομισμάτων και το 
µηνολόγημα στα επίσηµια έγγραφα αποτελούν σηµεία αυτής τής αναγνώρισης». 


Συμπύκνωση και αποκορύφωμα της βυζαντινής γεωγραφίας ήταν η ίδια η Κωνσταντινούπολη. 
Ἡ Βασιλεύουσα βρισκόταν στο κέντρο θαλασσών (Εύξεινος Πόντος-Προποντίδα-Αιγαίο και Αν. 
Μεσόγειος) και ηπείρων (Ευρώπη-Ασία), κάτι που είχε ευεργετικές συνέπειες για την ανάπτυξη του 
εμπορίου, τη µεταφορά ανθρώπων και πληροφοριών, αλλά και την πρόσβαση προς όλες τις 
αυτοκρατορικές επαρχίες και τα κινδυνεύοντα σύνορα. ἩΗ τοποθεσία της ήταν ιδιαίτερα ασφαλής, 
καθώς βρεχόταν από θάλασσα σετρεις πλευρές (Κεράτιος κόλπος, Βόσπορος, Προποντίδα), ενώ την 
ξηρά προστάτευαν τα απόρθητα τείχη του Θεοδοσίου Β’. Ο «. Οξορο(ςΚγ συνοψίζει: «1 επιλογή 
τής τοποθεσίας υπήρζε ιδιοφυής. Η νέα πρωτεύουσα, χτισμένη στα σύνορα δύο ἠπείρων, λουσμένη 
ανατολικά απὀ τον Βόσπορο, βόρεια απὀ τον Κεράτιο, νότια απὀ τή θάλασσα του Μαρμαρά και 
προσιτή απὀ την ζηρά μόνο απὀ µια πλευρά, βρισκόταν σε μοναδική στρατηγική θέση. Επί πλέον 
μπορούσε να ελέγχει τήν συγκοινωνία ανάµεσα στην Ευρώπη και την Ασία, όπως και τον θαλάσσιο 
διάδρομο από το Αιγαίο προς τή Μαύρη θάλασσα και έτσι γρήγορα έγινε ο πιο σπουδαίος εμπορικός 
και συγκοινωνιακός κόμβος του κόσμου». Ἡ κατά κυριολεξίαν κοσμοϊστορικής σημασίας επιλογή 


του Μεγάλου Κωνσταντίνου να θεµελιώσει τη Νέα Ρώμη επί της µεγαρικής αποικίας του Βυζαντίου, 
εξασφάλισε σε πολύ µεγάλο βαθµό τη µακροβιότητα και ευημερία της ανατολικής αυτοκρατορίας 
για αιώνες. Η Κωνσταντινούπολη απέκτησε µεγάλη μυθική και συμβολική αίγλη. όχι µόνο για τους 
Βυζαντινούς, αλλά για όλους τους λαούς του τότε γνωστού κόσμου. Ηταν το κέντρο και η κορυφή 
του κόσμου, µία εντυπωσιακή χωρική αποτύπωση του προαναφερθέντος ιεραρχικού σχήματος της 
βυζαντινής ιδεολογίας. Σημαντική παράπλευρη απώλεια αυτής της οπτικής ήταν οι επαρχίες: η 
εξιδανίκευση και ο συγκεντρωτισµός της Κωνσταντινούπολης μπορούσε να οδηγήσει σε αποξένωση 
κέντρου-περιφέρειας, µε ολέθρια αποτελέσµατα για όλους. 


Ο 1. Κοάει ορίζει τρεις βασικές περιοχές ενδιαφέροντος του Βυζαντίου, ιδίως µετά τις πρώιμες 
απώλειες: τη θάλασσα, τη Μικρά Ασία και τα Βαλκάνια. Κάθε περιοχή έχει έναν πυρήνα, ιδιαίτερα 
σηµαντικό για τον έλεγχο των υπολοίπων και τη σύνδεσή της µετο Κέντρο. Θαλάσσιος πυρήναςτου 
Βυζαντίου ήταν τα Στενά (Βόσπορος, Προποντίδα, Ἑλλήσποντος) και το Αιγαίο, πυρήνας τῆς 
Μικράς Ασίας οι ακτές της, και δη οι δυτικές και βορειοδυτικές, και των Βαλκανίων η Θράκη και η 
κυρίως Ἑλλάδα. Αυτή η διάκριση μεταξύ πυρήνων, κεντρικών περιοχών και περιφερειών 
υποδεικνύει κατά πόσον ήταν κρίσιμη η κατοχή. απώλεια και ανάκτησή τους. 


Το Βυζάντιο ήταν µία κατεξοχήν ναυτική αυτοκρατορία. Ἡ εμπορική και εκχρηµατισµένη 
οικονομία βασιζόταν στο θαλάσσιο διαμετακομιστικό εμπόριο μεγάλων αποστάσεων, ενώ η ναυτική 
συγκοινωνία εξασφάλιζε την διοικητική συνοχή και την µεταφορά στρατευμάτων ανάµεσα στις 
επαρχίες. Η ίδια η Κωνσταντινούπολη εξασφάλιζε τον εφοδιασμό της σε σιτηρά από θαλάσσης. - 
Οι Βυζαντινοί ήταν στραµένοι στη θάλασσα πολύ περισσότερο απὀ ότι π.χ. οι Οθωμανοί, ΄ τῶν 
οποίων η αυτοκρατορία είχε πανομοιότυπες γεωὠπολιτικές συνισταµένες. ΄ Για αυτό και η 
παραµέληση του ναυτικού µετά τον 11ο αιώνα και η εμφάνιση ναυτικών ανταγωνιστών όπως οι 
Άραβες ή αργότερα οι Ιταλοί υπήρξαν πρώτου μεγέθους καταστροφές για την αυτοκρατορία. Οι 
βυζαντινές επαρχίες αποτελούσαν «ρηχές» περιφέρειες πάνω στη μεσογειακή άκρη της Ευρασίας, 
περιστοιχιζόµενες από γιγάντιους ηπειρωτικούς όγκους: αληθινή ενδοχώρα και µέσο άμυνας ήταν η 
θάλασσα. 


Με εξαίρεση το εφήµερο ιουστινιάνειο γοπονα{ο, το Βυζάντιο δεν βίὠωσε ποτέ την ασφάλεια µίας 
ρωμαϊκής λίμνης στη Μεσόγειο (Πάγο ΠοςΙΤΗΠΙ): η κατάστασή του θύμιζε περισσότερο το «ὥσπερ 
περὶ τέλμα µέρμήκας ᾖ βατράχους περὶ τὴν θάλασσαν οἰκοῦντας», το οποίο είπε ο Σωκράτης για τους 
Έλληνες. Αντίθετα. τον ρόλο της εσωτερικής θάλασσας (ΠΠαΥΟ ἱπίογηιμηι) κάλυπτε το Αιγαίο 
πέλαγος.  ὉΌὉ. ευρύτερος χώρος του Αιγαίου πελάγους, µε τα νησιά, την Ἑλλάδα, τις 
θρακοµακεδονικές ακτές και τη δυτική Μικρά Ασία, µπορεί να θεωρηθεί ότι αποτελεί µία ενιαία 
γεωπολιτική ενότητα, στην οποία έχει δοθεί το όνοµα γίδα. ὃ Αντίστοιχα µεγάλη σημασία έδιναν 
οι Βυζαντινοί στον έλεγχο του Εύξεινου Πόντου. Όι θαλάσσιες οδοί του οδηγούσαν προς τη 
σηµαντική αυτοκρατορική βάση της Χερσώνος, στη σηµερινή Κριμαία, η οποία και αποτελούσε 
πύλη προς την ευρασιατική στέπα. Η επιτήρηση τῆς κατάστασης στη «σκυθική ερηµία» ήταν 
σηµαντική για την ασφάλεια του Βυζαντίου, ενώ δημιουργούσε ευκαιρίες εμπορίου (η Τραπεζούντα 
ήταν «πύλη» του Δρόμου του Μεταξιού από την κεντρική Ασία) και διάδοσης του χριστιανισμού (σε 
Αβασγούς, Ρώσους κλπ.).. 


Ἡ Κύπρος τέλος, αποτελούσε σηµαντική εμπορική και ναυτική βάση, προκεχωρηµένο φυλάκιο και 
απαραίτητο στήριγμα για την προβολής ισχύος στη Μέση Ανατολή, αλλά και την άµυνα της Μικράς 
Ασίας. Επισημαίνει ο Α. Δικηγορόπουλος: «Αόγω της γεωγραφικής τής θέσεως η Κύπρος 
προσέφερε εύκολη και σύντομή πρὀσβαση προς τις ακτές τής Μικράς Ασίας στα βόρεια και προς της 
Συρίας, της Παλαιστίνης και τής Αιγύπτου στα ανατολικά καὶ νότια, ὥστε ή κατοχή της από 
οποιαδήποτε δύναμή αποτελούσε µεγάλο πλεονέκτημαν».". 


Ἡ Μικρά Ασία έχει εξυψωθεί, και όχι άδικα. στον κορμό της Βυζαντινής αυτοκρατορίας, αληθή 
χερσαία ενδοχώρα της Κωνσταντινούπολης, και σημαντικότερη περιφέρεια απὀ άποψη οικονομική, 
εκκλησιαστική, δημογραφική και στρατολογική. Μετά την απώλεια της Αιγύπτου στους Άραβες τον 
7ο αιώνα’ η Μικρά Ασία ήταν πράγματι η πλουσιότερη και πολυπληθέστερη επαρχία του κράτους, 
µε ανεκτίμητη συμβολή στην άμυνα αλλά και τον πολιτισμό: «αν ή Κωνσταντινούπολη ήταν ἡ 
καρδιά τής αυτοκρατορίας, ή Μικρά Ασία ήταν οἱ πνεύμονες τής». 3 Κατά κανόνα η βυζαντινή Μικρά 
Ασία διαιρείται απὀ τους ερευνητές σε δύο µέρη. Τα δυτικά της χερσονήσου και οι ακτές, απὀ τη 
µία πλευρά, διακρίνονταν για τον αστικό τους χαρακτήρα, µία οικονομία βασισμένη στη ναυτιλία 
και το εμπόριο, και ελληνορθόδοξα εθνοπολιτισµικά χαρακτηριστικά. Το εσωτερικό της κεντρικής 
και ανατολικής Μικράς Ασίας, απὀ την άλλη, χαρακτηριζόµενο από βουνά, οροπέδια και τραχύτερο 
Κλίμα, είχε περισσότερο αγροτικό χαρακτήρα, ενώ ήταν πιο ετερογενές εθνολογικά και 
θρησκευτικά. Η οροσειρά του Ταύρου προσέφερε ένα φυσικό σύνορο προς την ισλαμική 
Ανατολή.” Ἡ µεγάλη αντεπίθεση του 10-11ου αιώνα έφερε τα αυτοκρατορικά σύνορα ακόµη 
ανατολικότερα. στη Συρία, την Αρμενία και τη Μεσοποταμία, εις βάρος αραβικών, αρµενικών και 
γεωργιανών ηγεμονιών.; Ἡ Μικρά Ασία είχε ένα ευρύ οδικό δίκτυο, Κληρονομιά της ρωμαϊκής 
εποχής. Οι βασικότερες οδοί κινούντο από τα βορειοδυτικά προς τα ανατολικά (Νίκαια -- Δορύλαιο 
-- Άγκυρα -- Σεβάστεια - Αρμενία, Νικομήδεια -- Αμάσεια -- Νεοκαισάρεια - βόρεια Αρμενία, 
Νικομήδεια/Νίκαια -- Άγκυρα -- Καισάρεια -- Αραβισσός - Μελιτηνή - νότια Αρμενία) ή τα 
νοτιοανατολικά (Νίκαια -- Φιλομήλιο -- Δορύλαιο -- Ικόνιο - Αντιόχεια, Νίκαια -- Άγκυρα -- Ταρσός - 
Συρία, Λαοδίκεια -- Αμόριο -- Ικόνιο - Ταρσός) και είχαν σαφή στρατιωτική σημασία.’ Η Μικρά 
Ασία ήταν η ανατολική-ασιατική πτέρυγα του Βυζαντίου, η πύλη προς την Μέση Ανατολή, όπου 
βρίσκονταν οἱ απωλεσθείσες τον 7ο αιώνα επαρχίες, και απὀ όπου προέρχονταν και οι μεγαλύτερες 
στρατιωτικές απειλές (Πέρσες, Άραβες, Τούρκοι). ό Ενδιαφέρουσα στην περίπτωση της Μικράς 
Ασίας είναι η απουσία ασφαλών φυσικών (και άρα αμυντικών) ορίων ένθεν κακείθεν του Ταύρου: 
έτσι αφ᾿ ενός η βυζαντινή επέκταση ανατολικότερα ήταν επισφαλής, ενώ τυχόν υποχώρηση 
δυτικότερα άφηνε όλο το εσωτερικό και τις ακτές ευάλωτα. Αυτό φάνηκε ιδιαίτερα µετά την ήττα 
στο Μαντζικέρτ (1071), οπότε οι Σελτζούκοι Τούρκοι ξεχύθηκαν στα ενδότερα της χερσονήσου. 
όπως γράφει ο ἨΝ. Ττοεαἁρο]ά: «Η πορεία τής τουρκικής εισβολής επιβεβαίώωσε δυστυχώς την κρίση του 
Ρωμανού πως τα σύνορα ήταν περισσότερο υπερασπίσιμα απὀ το εσωτερικό». 


Από την άλλη πλευρά του Βοσπόρου, η χερσόνησος του Αίμου (Βαλκάνια) ήταν λιγότερο 
ανεπτυγμένη και πυκνοκατοικηµένη, όµως αποτελούσε την πολύ σηµαντική από αμυντική και 
γεωπολιτική άποψη δυτική πτέρυγα της Κωνσταντινούπολης. Η Θεσσαλονίκη ήταν σαφώς η 
δεύτερη σημαντικότερη πόλη της αυτοκρατορίας, ὡς ακµάζον εμπορικό λιμάνι και διοικητικό- 
στρατιωτικό Κέντρο. ΌΟ. κεντρικός χώρος της Αιγηίδας καλυπτόταν απὀ τη Μακεδονία και τη 
Θράκη, τη χερσαία γέφυρα που οδηγούσε προς την κεντρική Ευρώπη και την Αδριατική θάλασσα. 
Ἡ χερσόνησος του Αίμου έχει γεωγραφία η οποία παρουσίαζε προκλήσεις για τη βυζαντινή εξουσία: 
στα ανατολικά απλώνονται οι πεδιάδες της Θράκης και της Μοισίας, οι οποίες άφηναν την 
Κωνσταντινούπολη ανοικτή σε επίθεση. Αντίθετα, πυκνές οροσειρές διακοπτόµενες απὀ επισφαλείς 
κλεισούρες επικρατούν στα δυτικά, δυσχεραίνοντας την μετακίνηση στρατευμάτων και τον 
συγκεντρωτικό έλεγχο. Από την αρχαία Ρώμη. το Βυζάντιο κληρονόμησε το σύνορο του 
Δούναβη, το οποίο όµως κατέρρευσε µε τις σλαβικές εισβολές-μεταναστεύσεις από τον 6-7ο αιώνα 
και ύστερα. Ειδικά η έλευση των Βουλγάρων δημιούργησε στα βόρεια σύνορα του Βυζαντίου µία 
µεγάλη και εξαιρετικά απειλητική δύναμη, η οποία παρά τον εκχριστιανισμό τῆς και τις βαθύτατες 
βυζαντινές πολιτισμικές επιρροές, ποτέ δεν έπαυσε να στοχεύει απευθείας στον θρόνο τῆς 
Κωνσταντινούπολης. Το Βυζάντιο έπρεπε διαρκώς να υπερασπίζεται τα σύνορα της Θράκης, 
πρόθυρα της Βασιλεύουσας, αλλά και να εμποδίζει την βουλγαρική κάθοδο στον ελλαδικό χώρο. Ο 
μεγάλος πόλεμος του Βασιλείου Β᾽ εναντίον των Βουλγάρων οδήγησε στην κατάλυση του κράτους 
τους και την παλινόρθωση της αυτοκρατορικής εξουσίας στο Δούναβη. Δυτικότερα, το βυζαντινό 
ναυτικό κρατούσε τις δαλµατικές ακτές, ενώ οἱ σερβικές φυλές βρίσκονταν σε καθεστώς 


υποτέλειας... Ἡ Έπειρος και τα Επτάνησα αποτελούσαν βασικές διόδους της αυτοκρατορίας προς 
την δύση -- βρίσκοταν άλλωστε ακριβώς στην διαχωριστική γραμμή που το 395 χώρισε την ελληνική 
Ανατολή από την λατινική Δύση. Μετά την απώλεια της Κάτω Ιταλίας τον 11ο αιώνα, θα γίνονταν 
πρώτες γραµµές άµυνας.. ἩΗ χερσόνησος του Αίμου είχε τρεις βασικούς οδικούς άξονες: την 
Εγνατία οδό (η οποία ξεκινούσε απὀ την Κωνσταντινούπολη, ακολουθούσε τα θρακικά και 
µακεδονικά παράλια ὡς τη Θεσσαλονίκη, «ανερχόταν» στην Αχρίδα και από εκεί διακλαδιζόταν σε 
Αυλώνα και Δυρράχιο) τη βασιλική οδό, εξαιρετικής στρατιωτικής σημασίας (από τα 
νοτιοανατολικά προς τα βορειοδυτικά, Κωνσταντινούπολη -- Αδριανούπολη -- Φιλιππούπολη -- 
Σερδική- Ναϊσσός - Μοράβας) και τον «κάθετο» άξονα Θεσσαλονίκης -- Αξιού - Μοράβα προς 
βορράν. 


Δύο ακόµη χώροι εκτός άµεσης βυζαντινής κυριαρχίας πρέπει να εξεταστούν, διότι επηρέαζαν 
άµεσα την βυζαντινή ασφάλεια. Πρώτον, η Ιταλία είχε πάντοτε πολύ µεγάλη ιδεολογική σημασία 
για την αυτοκρατορία, καθώς εκεί βρισκόταν η πρεσβυτέρα Ρώμη. Ἱστορική οαριΐ πιμπαᾶί και 
καθέδρα της Δυτικής Εκκλησίας. Η βυζαντινή παλινόρθωση στην Ιταλία, µε τις αιματηρές και 
δαπανηρές εκστρατείες του Ιουστινιανού, υπήρξε εύθραυστη και προσωρινή, καθώς η κάθοδος 
των Λογγοβάρδων και ύστερα των Φράγκων και των Γερμανών περιόρισε τα αυτοκρατορικά εδάφη 
στο νότο... Η σταδιακή ψύχρανση τῶν σχέσεων της Κωνσταντινούπολης µε την Παποσύνη, από 
την Εικονομαχία και το «Φωτιανό» Σχίσμα µέχρι το Μεγάλο Σχίσμα του 1054, οδήγησε την Ρώμη 
στην αναζήτηση νέων προστατών στο πρόσωπο τῶν Καρολιδών και των Οθωνιδών.ὁ Η 
χειραφέτηση του δυτικού μισού του μετακωνσταντίνειου κόσμου απὀ το Βυζάντιο, µε 
αποκορύφωμα την οικειοποίηση των ρωμαϊκών διασήµων, υπήρξε µία πρώτου μεγέθους εξέλιξη της 
παγκόσμιας ιστορίας για τη διαμόρφώση της «Δύσης» και της «Ευρώπης», ενώ σηματοδότησε την 
συγκρότηση ενός πολιτισμικού χώρου µε ενδεχομένως εχθρικές διαθέσεις προς το Βυζάντιο." 
Πεδίο σύγκρουσης µε τις φραγκογερµανικές αυτοκρατορίες, λογγοβαρδικές ηγεμονίες και Άραβες 
πειρατές, η Σικελία και η Κάτω Ιταλία υπήρξαν στο περιθώριο του βυζαντινού χάρτη αλλά όχι 
απαραίτητα των βυζαντινών προτεραιοτήτων, µε µεγάλες εκστρατείες ανάσχεσης τῶν απειλών να 
διεξάγονται µέχρι το πρώτο μισό του 11ου αιώνα. Ὑπήρξε ταυτόχρονα ένας μεγάλης σημασίας 
μεικτός διαπολιτισμικός χώρος θρησκευτικής και γλωσσικής όσµῶσης του λατινικού και του 
ελληνικού κόσμου.» Ἡ σταδιακή αλλά σταθερή εκπαραθύρωση των Βυζαντινών από την περιοχή. 
όπως θα φανεί στη συνέχεια, οδήγησε στην κατάρρευση ενός προγεφυρώµατος ασφαλείας που 
εξέθεσε σε επικίνδυνες επιθέσεις το δυτικό πλευρό της αυτοκρατορίας. Η εξέλιξη αυτή «άνοιξε», 
ακόµη, το θέµα ελέγχου της Αδριατικής, περιπλέκοντας ακόµη περισσότερο την ασφάλεια του 
δυτικού συνόρου. Η ιδιαίτερη αστική ανάπτυξη που γνώρισε η Ιταλία µετά τον 11ο αιώνα, 
μεταφραζόµενη σε εμπορική και ναυτιλιακή έκρηξη, θα άλλαζε άρδην την οικονομική και πολιτική 
ισορροπία στη Μεσόγειο, εν τέλει εις βάρος της Κωνσταντινούπολῆς., 


Βορειοανατολικά του Δούναβη και του Εὐξεινου Πόντου απλώνεται το δυτικό άκρο της μεγάλης 
ευρασιατικής στέπας (σηµερινή Ῥουμµανία-Ουκρανία). Αρχαίος άξονας εισβολών και 
μεταναστεύσεων, η στέπα έφερνε διαδοχικές φυλές στο κατώφλι του Βυζαντίου. Οι φυλές αυτές 
διακρίνονταν για την ευκινησία, την σκληραγώγησή και τις πολεμικές τακτικές τοὺς, οι οποίες τις 
καθιστούσαν φόβητρο για δυνάµεις πολύ μεγαλύτερες. Όλες οι µεγάλες εγκατεστημένες (αστικές- 
αγροτικές) αυτοκρατορίες υπέκυψαν κάποια στιγµή στοὺς νομάδες της στέπας: Κίνα, Ινδία, Περσία, 
Αίγυπτος, αλλά και το ίδιο το Βυζάντιο το 1453. Το αεικίνητο της φύσης τους, ο πολιτικός 
κατακερµατισµός τους και µία οικονομία βασισμένη στην λαφυραγώγηση δημιουργούσαν πολύ 
μεγάλα προβλήματα στην προσπάθεια της βυζαντινής διπλωματίας να τις χαλιναγωγήσει. Και εδώ 
οι ιεραποστολές θα είχαν πρωτεύοντα ρόλο στην αυτοκρατορική πολιτική. Μόλις το σύνορο του 
Δούναβη παραβιαζόταν, οι παρευξείνιες και θρακικές πεδιάδες προσέφεραν δρόμο ελεύθερο προς 
την ίδια την Βασιλεύουσα, ενώ όλη η χερσόνησος του Αίμου ήταν ευάλωτη σε εξαιρετικά 
καταστροφικές επιδρομές. 

